Siit peale ei jõua kõiki ühingu edusaavutusi  ükshaa­val siin kohal enam nimetadagi. Tähendame vaid mõ­nele tähtsamale: 1863. a, asutab ühing oma tapamaja ja 1867. a. oma hiigel-kauplushoone, kuhu peale kauplusruumi oli koondatud veel lugemistuba, raamatukogu ja koosolekute saal 2000 koosolija jaoks, peale selle laod ja kõrvalruumid. Tagasimaks liikmetele ostusum­made pealt ulatus mõnel aastal 12%. Varsti hakkas ühing ka maju ehitama, milledes valitses inimkohane kord ja puhtus ja milledes korterid välja üüriti liikme­tele õiglaste tingimustega, ühtlasi  toetati liikmeid raha­liselt oma majade ehitamisel. Praegu on ühingu oma majja paigutatud ühistegevuskool.